තම සේවාදායකයා හිටපු මහ බැංකු අධිපතිට ලිපියක් යොමු කිරීම, කොළඹ ප්‍රදේශයේ මහල් නිවාස සංකීර්ණය පදිංචියට යාම සහ එහි නිවසක් මිලදී ගැනීම යන කරුණු සම්බන්ධයෙන් සාක්ෂි බලා දීම සඳහා තම සේවාදායකයා වන අමාත්‍ය රවී කරුණානායක මෙම කොමිසම හමුවේ පෙනී සිටි බවයි ඔහු වෙනුවෙන් පෙනී සිටි ජනාධිපති නීතිඥ රියෙන්සි අර්සර්කුලරත්න කොමිසම හමුවේ කියා සිටියේ.බැඳුම්කර සිද්ධිය සම්බන්ධයෙන් විමර්ශනය කෙරෙන ජනාධිපති කොමිසම භාරයේ පවතින අර්ජුන් ඇලෝසියස්ගේ ජංගම දුරකථනයේ දත්ත මකා දැමීමට උත්සාහ දරා ඇති බවට නීතිපති දෙපාර්තමේන්තුව ඊයේ එම කොමිසමට දැනුම් දී තිබුණා.අතිරේක සොලිසිටර් ජනරාල්, ජනාධිපති නීතිඥ යසන්ත කෝදාගොඩ කියා සිටියේ ඒ සඳහා ඔහු සිය බිරිඳ වන හිටපු මහ බැංකු අධිපති අර්ජුන් මහේන්ද්‍රන්ගේ දියණිය ද වූ අංජලී මහේන්ද්‍රන්ගේ ජංගම දුරකථනය අංකය යොදාගෙන ඇති බවයි.